Don Quijote
Store norske leksikon,Språk og litteratur,Litteratur i verden,Europa,Spanias litteratur,Spanias litteratur på 1600-tallet
Don Quijote, også kalt «ridderen av den bedrøvelige skikkelse», er helten i Cervantes' berømte roman El ingenioso hidalgo Don Quijote de la Mancha (1605 og 1615).
Tilretteleggelser for film og scene Romanen har inspirert flere musikkverker, blant annet Richard Strauss' symfoniske dikt Don Quixote, operaen Don Quichotte med musikk av Jules Massenet og tekst av Henri Caïn (1908–09), og balletten Don Quixote med musikk av Ludvig Minkus og koreografi av Marius Petipa. Romanen ligger til grunn for musikalen The Man of La Mancha med musikk av Mitch Leigh, sangtekster av Joe Darian og libretto av Dale Wasserman, uroppført 1965.Romanen er filmatisert flere ganger, blant annet bør nevnes Georg Wilhelm Pabsts versjon fra 1933 med den russiske operasangeren Fjodor Sjaljapin i tittelrollen og Grigorij Kosintsevs sovjetrussiske versjon (1957) med Nikolaj Tsjerkassov. I 1972 ble den filmatisert i regi av Arthur Hiller med Peter O'Toole og Sophia Loren i hovedrollene. Spansk fjernsyn laget en utgave i 1992. Navnet Navnet brukes også om en person full av overspente idealer om rett, ære, plikt og så videre, blind for virkeligheten og som betraktes som en latterlig person fordi han søker å utføre hva folk anser for umulig og urimelig. Les mer i Store norske leksikon Miguel de Cervantes Spanias litteratur Dulcinea Rosinante Eksterne lenker Don Quijote som interaktiv roman i det spanske nasjonalbiblioteket (spansk) Don Quijote i Nasjonalbiblioteket